Union Carbide Corporation ialah anak syarikat milik penuh Dow Chemical Company sejak 2001. Ia kini memperkerjakan seramai 2,400 orang. Union Carbide menghasilkan bahan kimia dan polimer yang menjalani satu atau lebih penukaran lanjut oleh pelanggan sebelum sampai kepada pengguna. Sesetengah daripadanya ialah komoditi isipadu tinggi dan yang lain ialah produk khusus yang memenuhi keperluan pasaran yang lebih kecil. Pasaran yang dijalankan termasuk cat dan pelapis, pembungkusan, dawai dan kabel, produk rumahtangga, penjagaan diri, farmaseutikal, automotif, tekstil, pertanian, dan minyak dan gas. Syarikat ini adalah bekas komponen Indeks Perindustrian Dow Jones. Union Carbide merupakan pemegang saham 50.9% dalam Union Carbide India Limited, syarikat yang bertanggungjawab ke atas bencana Bhopal.